Antropocæne

Det antropocæne

Det antropocæne er den geologiske alder, betragtet som den periode menneskers aktivitet har været den dominerende i klima og miljø. Det er et begreb der blev konkretiseret af Paul J. Crutzen i en artikel i Nature (Crutzen: Geology of Mankind 2002).

Det er ikke et nutidigt fænomen, det kan forbindes helt tilbage til da mennesket begyndte at brænde fossile brændstoffer (Crutzen: 2002). Det handler ikke kun om nu'et, men vi skal kunne se langt tilbage og længere fremad. Det kan blive et problem for mennesker, da mennesker er påvirket af århundredes blindhed, beskrevet af Douglas Coupland, hvilket betyder at det kan være svært at forstå en fremtidig tidsramme der er længere end 100 år (Cristofaro og Cordle: 2018 - side 4). Mennesker er begyndt at dominere verden mere og mere, eksempelvis at vi mennesker bruger mere end halvdelen af det friske vand i verden og 30-50 % af verden er beboet af mennesker (Crutzen: 2002).

Der er et paradoks. På den ene side er mennesket blevet en geologisk kraft, hvor mennesket er verdens navle, men på den anden side er der kræfter, der er sat igang, vi ikke længere kan styre. Dvs. der er et paradoks der består af menneskelig dominans og menneskelig sårbarhed (Cristofaro og Cordle: 2018 - side 3).